**Zápisnica č. 1**

**z riadneho zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 27. 02. 2019**

**1. Prítomní**

Podľa prezenčnej listiny.

**2. Program rokovania**

1. Otvorenie
2. Informácia o výsledkoch volieb do AS FHPV a odovzdanie osvedčení do Akademického senátu FHPV PU v Prešove.
3. Voľba volebnej komisie pre voľbu predsedu a podpredsedov AS FHPV.
4. Voľba predsedu AS FHPV PU.
5. Voľba podpredsedu AS FHPV za zamestnaneckú časť FHPV.
6. Voľba podpredsedu AS FHPV za študentskú časť AS FHPV.
7. Záver.
8. Návrh na poverenie osoby, vykonávajúcej funkciu dekana FHPV PU.

**3. Priebeh zasadnutia**

**K bodu 1 programu rokovania**

Zasadnutie otvorila a viedla predsedníčka VaMK pre voľby do AS FHPV PU Ing. Lenka Bobuľská, PhD. V úvode privítala všetkých prítomných členov AS FHPV PU.

**K bodu 2 programu rokovania**

O výsledkoch volieb do AS FHPV informovala Ing. Lenka Bobuľská, PhD. V úvode zdôraznila na členov AS FHPV dva podnety, ktoré vyplynuli z priebehu volieb. Prvý z nich otváral otázku utvorenia volebných obvodov aj pre voľby do študentskej časti AS, druhý k možnosti podania sťažnosti k priebehu a výsledkom volieb do AS.

V druhej časti bodu 2, členom AS FHPV Ing. Lenka Bobuľská, PhD. odovzdala členom AS FHPV PU osvedčenia o zvolení akademickou obcou fakulty na základe Zákona o vysokých školách č. 131/2002, § 8, ods. 1 a 2 na funkčné obdobie rokov 2019 – 2023.

**K bodu 3 programu rokovania**

Senát pristúpil k návrhom a voľbe členov volebnej komisie pre voľbu predsedu a podpredsedov AS FHPV (VK). Voľbu viedla naďalej Ing. Lenka Bobuľská, PhD. Do volebnej a mandátovej komisie boli navrhnutí: RNDr. Marta Mydlárová Blaščáková, PhD., doc. PhDr. Ivana Pirohová, PhD. a Mgr. Vladislava Košová.

Výsledok hlasovania členov AS FHPV o zložení členov volebnej komisie pre voľbu predsedu a podpredsedov AS FHPV:

ZA – 15 PROTI – 0 ZDRŽALI SA – 0.

Následne si zvolená volebná komisia pre voľbu predsedu a podpredsedov AS FHPV PU zvolila za svoju predsedníčku RNDr. Martu Mydlárovú Blaščákovú, PhD.

**K bodu 4 programu rokovania**

Voľbu predsedu a podpredsedov AS FHPV viedla predsedníčka volebnej komisie pre voľby predsedu a podpredsedov AS FHPV PU RNDr. Marta Mydlárová Blaščáková, PhD., ktorá zároveň poučila členov AS FHPV PU o pravidlách hlasovania a priebehu tajnej voľby. Členovia volebnej komisie odovzdali členom AS FHPV PU hlasovacie lístky. Následne členovia AS FHPV PU tajným hlasovaním hlasovali o zvolení navrhovaných predsedu a podpredsedov AS.

Na funkciu predsedu AS FHPV bol navrhnutý prof. RNDr. Robert Ištok, PhD.

Výsledky tajnej voľby predsedu AS FHPV PU:

prof. RNDr. Robert Ištok, PhD.

za 13 hlasov

zdržali sa 2

neplatné hlasy 0

Predsedníčka volebnej a mandátovej komisie RNDr. Marta Mydlárová Blaščáková, PhD., konštatovala, že na základe výsledkov volieb sa stal predsedom AS FHPV PU prof. RNDr. Robert Ištok, PhD.

**K bodu 5 programu rokovania**

Na funkciu podpredsedu AS FHPV zo zamestnaneckej časti AS FHPV bol navrhnutý Dr. h. c. doc. PaedDr. Vladimír Šebeň, PhD.

Výsledky tajnej voľby podpredsedu za zamestnaneckú časť AS FHPV PU:

Dr. h. c. doc. PaedDr. Vladimír Šebeň, PhD.

za 14 hlasov

zdržali sa 1

neplatné hlasy 0

Predsedníčka Volebnej a mandátovej komisie RNDr. Marta Mydlárová Blaščáková, PhD., konštatovala, že na základe výsledkov volieb sa stal podpredsedom za zamestnaneckú časť AS FHPV PU Dr. h. c. doc. PaedDr. Vladimír Šebeň, PhD.

**K bodu 6 programu rokovania**

Na funkciu podpredsedu AS FHPV zo študentskej časti AS FHPV bol navrhnutý Mgr. Peter Mocák.

Výsledky tajnej voľby podpredsedu za študentskú časť AS FHPV PU:

Mgr. Peter Mocák

za 14 hlasov

zdržali sa 1

neplatné hlasy 0

Predsedníčka volebnej a mandátovej komisie RNDr. Marta Mydlárová Blaščáková, PhD., konštatovala, že na základe výsledkov volieb sa stal podpredsedom za študentskú časť AS FHPV PU Mgr. Peter Mocák.

Nikto z členov AS FHPV PU nemal k voľbám predsedu a podpredsedov AS FHPV PU žiadne výhrady ani pripomienky.

**K bodu 7 programu rokovania**

Predseda AS FHPV prof. RNDr. Robert Ištok, PhD. predstavil svoju predstavu o pôsobení senátu v tomto volebnom období, požiadal členov AS FHPV o  preštudovanie rokovacieho poriadku podľa znení. Upozornil členov AS FHPV PU na dôležité povinnosti AS v súvislosti s voľbami dekana FHPV PU a následne aj prodekanov.

Predseda AS FHPV PU navrhol rozšíriť program zasadnutia o bod 8.

**K bodu 8 programu rokovania**

V súvislosti s aktuálnym vývojom predseda AS FHPV PU prečítal list od doterajšieho dekana FHPV  PU prof. RNDr. René Matloviča, PhD., LL.M, v ktorom sa vzdáva funkcie dekana a predsedu a člena Vedeckej rady FHPV PU.

Predseda AS FHPV prof. RNDr. Robert Ištok, PhD. oboznámil prítomných so znením Zákona č. 131/2002 Z. z. o vysokých školách, ktorý podľa § 28, článok (6) stanovuje, že „Funkčné obdobie dekana je štvorročné. Na tej istej fakulte môže tá istá osoba vykonávať funkciu dekana najviac dve funkčné obdobia po sebe. Po odvolaní dekana alebo po predčasnom skončení výkonu funkcie dekana vykonáva do vymenovania nového dekana funkciu dekana osoba poverená rektorom na návrh akademického senátu fakulty“.

V súlade s uvedeným zákonným ustanovením predseda AS FHPV PU navrhol za osobu

poverenú funkciou dekana FHPV PU v Prešove prof. RNDr. Jarmilu Bernasovskú, PhD., ktorá bude navrhnutá na menovanie rektorovi PU v Prešove. Zároveň vyzval prítomných o ďalšie návrhy. Vzhľadom na absenciu alternatívnych návrhov vyzval členov AS FHPV PU hlasovať o prijatí uznesenia č. 1.

**Uznesenie č. 1:**

Akademický senát FHPV PU na základe informácie dekana FHPV PU prof. RNDr. René Matloviča, PhD., LL.M o vzdaní sa funkcie dekana navrhuje rektorovi Prešovskej univerzity v Prešove uvoľniť prof. RNDr. René Matloviča, PhD., LL.M z funkcie dekana FHPV PU s účinnosťou od 28. februára 2019. Akademický senát FHPV PU navrhuje rektorovi Prešovskej univerzity v Prešove, aby osobou poverenou výkonom funkcie dekana FHPV PU bola prof. RNDr. Jarmila Bernasovská, PhD. s účinnosťou od 28.2.2019 do vymenovania nového dekana.

ZA: 15 PROTI: 0 ZDRŽAL SA: 0

Predseda AS FHPV PU oboznámil prítomných, že znenie prijatého uznesenia zašle písomne rektorovi Prešovskej univerzity v Prešove, poďakoval všetkým prítomným členom AS FHPV PU za účasť a ukončil jeho riadne zasadnutie.

V Prešove, 4. 3. 2019

Zápisnicu spracovala: Bc. Dagmar Kašprišinová

.........................................................

prof. RNDr. Robert Ištok, PhD.

predseda AS FHPV PU

..........................................................

Dr. h. c. doc. PaedDr. Vladimír Šebeň, PhD.

podpredseda AS FHPV PU

...........................................................

Mgr. Peter Mocák

podpredseda AS FHPV PU